31.5.2023 г.
2.
BG
Официален вестник на Европейския съюз
L 141/51
В рамките на процеса на подбор на услуги КОГ трябва да:
а) получава, приоритизира, анонимизира, ако е необходимо, и препраща исканията за услуги от своите ползватели към центъра за GOVSATCOM; б) получава резултатите за исканията от центъра за GOVSATCOM и ги препраща на ползвателите; в) получава, анонимизира, ако е необходимо, и препраща избора на услуги от своите ползватели към центъра за GOVSATCOM. 3.
По отношение на анонимизирането, посочено в параграф 2, по време на предоставянето на услуга на ползвателите КОГ действа като посредник на всяка комуникация на ползвателя с центъра за GOVSATCOM, като така анонимизира самоличността на ползвателя.
При необходимост се използват подходящи класифицирани канали за комуникация.
КОГ може да реши да не анонимизира ползвател.
В този случай самоличността на ползвателя се предоставя от центъра за GOVSATCOM на доставчика на ресурси с цел подпомагане на подбора, установяването, управлението, поддръжката и отстраняването на проблеми във връзка с услугата, предоставяна на ползвателя.
Освен това доставчикът на ресурси може да поиска деанонимизиране на даден ползвател.
В този случай центърът за GOVSATCOM препраща това искане до съответния КОГ за оценка. 4.
Центърът за GOVSATCOM предоставя на КОГ информацията, необходима за подбора, резервирането, установяването и предоставянето на услугите.
Член 5 Приоритизиране на услугите и нива на сигурност 1.
Приоритизирането на предоставянето на услуги се извършва в съответствие с Решение за изпълнение (ЕС) 2023/1055.
2.
Ползвателите имат достъп до услуги от портфолиото от услуги въз основа на своето ниво на сигурност, както е определено в Решение за изпълнение C(2023) 3204 на Комисията от 30 май 2023 г. (3) Член 6 Обединяване в обща база и разполагаемост на услугите за GOVSATCOM 1.
Обединените пропускателни способности и услуги за спътникови комуникации се предоставят посредством портфолиото от услуги със стойностите на техните характеристики. 2.
Разполагаемостта на услугите от портфолиото зависи от предлагането и търсенето на обединена и споделена спътникова пропускателна способност и услуги, получени от субекти, посочени в член 64 от Регламент (ЕС) 2021/696.
Член 7 Влизане в сила Настоящото решение влиза в сила в деня след деня на публикуването му в Официален вестник на Европейския съюз.
Съставено в Брюксел на 30 май 2023 година.
За Комисията Председател Ursula VON DER LEYEN
(3) Решение за изпълнение C(2023) 3204 на Комисията от 30 май 2023 г. за определяне на общите изисквания към сигурността по отношение на GOVSATCOM, посочени в член 34, параграф 2 от Регламент (ЕС) 2021/696 на Европейския парламент и на Съвета.